JohanHeinsen/ENO huggingface dataset:
Viborger Samler, 1840-01-27
Fra den polske Grændse, den 6te Jan. De britiske Vaabens glimrende Fordeele i Afghanstan, Ka buls Occupation og de allerede indledede Underhandlinger med Chanen af Chiwa gjorde det nødvendigt for den russiske Regjering, ikke længere at opsætte den allerede i flere Aar paatænkte Expedition til China. Perowskys Corps, der skal bringe Turkomanner, Usbecker og disses Arve=Murser (Fyrster) til at erkjende russisk Høihed, er kun 20,000 Md. stærkt. Vel er denne Krigsmagt ikke betydelig, men deels ønsker man at undgaae at vække Englands Opmærksomhed, deels vil Rusland, ikke for Øieblikket svække sin Hær i Syden, for at kunne være belavet paa Alt. Sydhæren udgjør en i Sandhed imponerende Magt, næsten alle Tropper fra de midterste Gouvernementer ere marscherede til det sorte Hav; endog i Polen staae faa Tropper, kun tilstrækkelige til at besætte de vigtigste Puncter i Landet: det bedste Beviis paa, hvorlidet den russiske Regjering behøver i dette Øieblik at frygte for Folkestemningen. Jøvrigt vil man her ikke fæste Tillid til de Concessioner, Rusland skal have beqvemmet sig til, da deels Omstændighederne ikke gjøre Tilstaaelserne nødvendige, deels det russiske Cabinet neppe vil deele Herredømmet over Pontus med nogen anden Magt.
Viborger Samler, 1840-01-27
Rusland. St. Petersburg, den 11te Jan. Jfølge Beretninger fra Gen. Perowskys Corps skal Expeditionen paa Marschen igjennem Steppen have lidt meget af streng Kulde og Uveir, iøvrigt vare Tropperne besjælede af det bedste Mod og søgte i stærke Jilmarscher at naae deres Bestemmelsested. Fra Odessa meldes, at det russiske Corps vil blive understøttet af 10,000 Kirgiskaisater, krigerske og Rusland skatskyldige Romader.
Viborger Samler, 1840-01-27
Orienten. Athen, den 27de Decbr. Den ny udnævnte britiske Generalconsul i Alexandrien, Oberst Hodges, der opholdt sig her i nogle Dage paa sin Reise til Ægypten, ankom til Alexandrien den 14de Decbr., og modtoges med stor Udmærkelse af Mehemed Ali Den ny Agents Mission er af største Vigtighed; det skal være ham overdraget, at underrette Vicekongen om, at England er tilsinds at underkaste den ægyptiske og syriske Kyst den strengeste Blokade, saafremt han maatte fremture i sin Trods imod sin Souverain og de store Magters erklærede Villie, samt at Blokaden kun var at ansee som det første af de Tvangsmidler, der vilde blive anvendte imod ham, da England nemlig havde fattet den Beslutning, gradeviis at skride til de stærkeste CocreitivMidler, for at forskaffe Portens Rettigheder Anerkjendelse i Ægypten.
Viborger Samler, 1840-01-27
Constantinopel, den 23de Decbr. Den Efterretning stadfæstes, at den østerrigske Jnternuntius, Baron Stürmer, har tilbudet Porten Wiener=Cabinettets Mægling. Stürmer er allerede traadt i umiddelbar Underhandling med Lord Ponsonby, Grev Butenieff og GrevPontois. De to Førstnævnte, allerede af deres Regjeringer underrettede og Jndholdet af de af Fyrst Metternich Stürmer tilsendte Jnstructioner, have med Velvillie modtaget den officielle Meddelelse, men Grev Pontois, der strax indsaae, at den østerrigske Jntervention umulig kunde falde ud til Mehemed Alis Fordeel, gjorde Mine til at betræde en særskilt Vei. Jmidlertid kom Greven efter den første Opbrusning til nøiere Eftertanke, og senere har han besluttet at deeltage i Underhaandlingerne. Sturmers Hovedopgave bestaaer i at afslutte imellem de store Magter paa den ene og Porten paa den anden Side en Overeenskomst, hvorved Østerrig bemyndiges deels til at betegne de alle Parter ligemeget forbindende Midler for at tvinge Mehemed til at give efter, deels til at lede Udførelsen af Tvangsmidlerne. Man venter med det første det franske Hofs Ultimatum; dog skal den østerrigske Jnternuntius have erklæret, at Frankerigs mulige Modstand ei vilde afholde de andre Magter fra at forfølge de betegnede Planer. Da Rusland staaer i hemmelig Forstaaelse med Wiener-Cabinettet, og England vil antage enhver Plan, der gaaer ud paa dets uforsonlige Fiendes Admygelse, er det let at begribe Baron Stürmers Sprog.
Viborger Samler, 1840-01-27
Nyeste Postefterretninger. Storbritannien og Jrland. London, den 17de Januar. Dronning Victoria har aabnet Parlamentet med en Tale, som hun oplæste.
Viborger Samler, 1840-01-27
Chartisternes Proces i Monmouth er endt; Frost, Williams, Uhrmager Jones og 5 andre Oprørere, der selv erklærede sig for skyldige, dømtes som Høiforrædere, til Døden. Jmod 5 Personer tilbagetog Generalfiscalen Anklagen, da Beviserne for deres Forbrydelse ikke vare tilstrækkelige.
Viborger Samler, 1840-01-27
Om Chartisternes Forsøg paa at bevirke en Opstand i London, bemærker the Post: Den 14de Januar Kl. 5 1/2 om Aftenen, tilmeldte Ministeren for det Jndre Politiet, Lordmajoren og Krigsdepartementet, at han havde erholdt Underretning om en Opstand, der skulde udbryde den næstfølgende Nat; Signalet til Opstanden skulde være Jldspaasættelse paa flere Steder. Den Øverstcommanderende for Tropperne traf de fornødne Anstalter. Lordmajoren holdt Sprøiterne i Beredskab; Politiet samledes i Citi. Ved Midnat udbrød Jld i Golden-Square, men dæmpedes snart. Jlden var ikke paasat. Sildig om Natten vare 1000 Chartister samlede i Bethnal-green, men adskiltes dog snart. Morn. Chron, stadfæster Efterretningen, men tilføier, at de Jldesindedes Antal var for lidet til at vække alvorlig Bekymring. J anonyme Breve skal der være truet med at stikke Byen, Dokkerne, Pakhusene og Skibene i Brand. Endnu den 15de Jan. var Besætningen i Tower under Vaaben, og Fæstningsværkerne undersøgtes nøie.
Viborger Samler, 1840-01-27
Jndenlandske Efterretninger.
Viborger Samler, 1840-01-27
Kjøbenhavn, den 24de Januar. Den 21de Januar havde Overstaldmester, Kammerherre von Witzleben Audients hos Hs. Majestæt forat overrække den af Storhertugen af Oldenborg stiftede Huusorden. (Dagen.)
Viborger Samler, 1840-01-27
Den 22de Januar om Eftermiddagen Kl. 3, havde Mecklenborg-Schwerinsk Kammerherre v. Bülow og Kammerherre af Mecklenborg=Strelitz v. Wenckstern Audients hos Hs. Majestæt Kongen. (Dagen.)¬
Viborger Samler, 1840-01-27
J det catholske Capel fandt igaar en Sørgehøitid Sted, hvorved et Requiem over Høisalig Kong Frederik den Sjette udførtes, ligesom ogsaa Holsts og Weyses Farvel." (Berl. Td.)¬
Viborger Samler, 1840-01-27
J Stiftsprovst Trydes Sørgeprædiken over Frederik VI hedder det blandt Andet: "O, ja, Du unge Danmark, Lad kun dit Blik med Ærefrygt vende sig mod Frederik VI's Kongetid, og viid det, meget og alvorligt maa Du arbeide, mangen møiefuld Stund maa Du gjennemgaae, mangen anstrængende Kamp maa Du bestaae, for Du vil have udført de Værker, der for din Tid skal kunne bringe den Frugt og Velsignelse, som Frederik VIs Tids Jdrætter for hans, og Du vil ikke udføre den Daad, og ikke bestaae i den Kamp, dersom ikke den samme Sandhed og Kjærlighed lever i din Aand, som var i hans Men over det Gjemme, der indslutter Stødet af vor dyrebare, hedengangne Konge, rækker paa denne Dag i Aanden alle Danmarks Børn hverandre Haand, og som vi alle, hvilken Tid vi end tilhøre, hvilke Ønsker og Forhaabninger vi end nære, hvilken vor Tanke om de sig omskiftende Forhold end monne være, alle med bevægede Hjerter ihukomme ham, alle erkjende hans faderlige Sind, alle paaskjønne de modtagne Velgierninger, saa aflægge vi og alle ved hans Minde et belligt, tredobbelt Løvte: - et Løvte om, at det lille Folk, over hvilket Dannerkongen udrækker sit Scepter, der vel veed sig iblandt Europas øvrige Folk som et afde mindste i Mandtal, maaskee som et af de fattigste paa den Rigdom, som Møl og Rust dog kan fortære; men ikke som et af de ringeste i aandelig Kraft, ikke som et af de svageste i Gudsfrygt og Troe, og maaskee som det rigeste af alle i Kjærlighed til Fædrene og i Kjærlighed til Brødrene; – vil holde sig fast og enigen sammen og ikke lade Tvedragt adsplitte Kræfterne o. s. v."
Viborger Samler, 1840-01-27
Kongens Liigbegjængelse beskrives i Sjællandsposten, bl. m. saaledes: "Kongestadens brede Gader vare klare som Dagen, men mere prægtige end denne; Lyset straalede fra Vinduerne og speilede sig i Krigerrækkerne, som for sidste Gang skulde hilse deres Hersker, ei som forhen med Jubel, men i Sorg. Da kom høie Mænd til Hest i Rustninger og med prægtige Vaaben; det var den døde Herskers Livvagt – nu rede de frem for at berede Veien for hans Liig. Dem fulgte sorte Mænd tilfods med blussende Fakler i Haanden; de ginge frem for at lyse for deres Herrer, den døde Konges stolte Tienere, der kjørte og rede i lange Rækker, i prægtige Klæder, hvorom Sorgens Tegn slyngede sig. Hør, Nu lyder langsomt, dæmpet Musik, Kongens Liig kommer, Hans Krigere sige ham Farvel, alt som han kommer dem forbi! Og da han, indhyllet i Guld og rige Tæpper kom til sin Hovedstads Muur og for sidste Gang skulde drage derigjennem, da hævede Folket sin Røst og sang ham en Afskedssang; det sang om hans Sorger og om hans Glæder, det sang om hans Virken og om sin Tak. Og de dybe kraftige Toner stege mod Himlen, hvor de skulle vidne for ham, naar Dommens Dag kommer. Og da han kom til Støtten, der minder Efterverdenen om hans ædleste Daad, da standsede atter en taknemlig Slægt hans Baare, og simple Mænd kom Toget imøde, sagde ham deres sidste Tak for Friheden. Og videre gik det imellem Velsignelser og Ønsker om en salig Fred. –
Viborger Samler, 1840-01-27
Jfølge Aarh. Av. døde der, kort efter Frederik den 5tes Liigbegængelse i sin Tid, 40 Personer af dem, der havde været med ved Liigprocessionen, og i de næstpaafølgende Ud Uger over 100 af de Soldater, som havde paraderet. "Det klinger dog vel stærkt," – tilføier Aalb. Avis.
Viborger Samler, 1840-01-27
Det vigtige Spørgsmaal om en almindelig Værnepligts Jndførelse i Danmark vil, som man erfarer, efter kongelig befaling, blive underkastet nøiere Undersøgelse og Drøftelse, og man imødeseer til denne Hensigt Udnævnelsen af en Commission, bestaaende af flere af vore dygtigste Militaire. De om denne Sag af Capt. Tscherning i hans bekiendte Brochurer udviklede Principer torde ved denne Leilighed blive Gjenstand for en større Opmærksomhed end de hidtil have mødt, selv hos Mænd af Faget. (Kbhp.)
Viborger Samler, 1840-01-27
Da samtlige under Generalpostdirectionen tjenende Contoirchefer, de kjøbenhavnske Postmestre, samt Chefen for Personpostexpeditionen bleve Hs. Majestæt forestillede, gav Allerhøistsamme ogsaa ved denne Leilighed et Beviis paa den Skarpsindighed og Sikkerhed, hvormed han opfatter og bedømmer Forholdene, og paa den Detaille kundskab, han har erhvervet sig i Meget, Administrationen betræffende, idet han med kjendelig Forundring spurgte, om der existerede et Contoir ene for Personpostexpeditionen, Denne Forundring er tilvisse velgrundet, naar det vides, at vor alt forhen med Contoirer noksom overfyldte Administrationsmaskine blev forøget med det omtalte ny Personpostcontoir, hvis hele Forretningskredsblot omfatter Jndskrivningen af Reisende til de bestaaende Personposter og disses Expedition ved Afgang og Ankomst, samt den deraf følgende Regnskabsførelse og Correspondence – og dog er der i fast Gage for hiin Embedsmand reglementeret 1,000 Rbd. aarlig, og hans reglementerede Sportler kunne idetmindste allerede anslaaes til ligesaa Meget. (Fædrelandet.)¬
Viborger Samler, 1840-01-27
J Commissionstidenden, læses: "Da man har bragt i Erfaring, at en umaneerlig stor Blik Madspand, ogsaa kaldet "Restaurationen i St. Pederstræde, skal bortsælges ved Auction, tager en Lysthavende sig den Frihed at forespørge hos Vedkommende, om der følger Mad med, eller om den har tabt sin forrige udmærkede Egenskab, stadig at fyldes med Mad fra en usynlig Kilde?" Roeskilde. Ved at omtale Bisættelsen af det kgl. Liig, siger Sjællandsposten: "De, som, med den bedste Leilighed til at see Alt, kom til at see Mindst deraf, vare nok Roeskilde Jndvaanere; thi de Fleste havde udleiet deres Vinduer, og der skal være dem, som beklage, at de ikke ogsaa havde kunne udleie deres Øine."
Viborger Samler, 1840-01-27
Det indtraadte Tøveir, med Storm af vestlige Vinde, har, ved Hjælp af nogen Jisning, brudt Jsen i Belterne, saa at Posterne igjen kunne føres over Lillebelt, med Dampskib imellem Assens og Aarøsund, og over Storebelt ligeledes med Dampskib fra Corsøer lige til Nyborg. (O. Th. Av.)¬
Viborger Samler, 1840-01-27
J Ove Thomsens fynske Avis læses følgende Frier Avertissement, hvorefter vist en Legion af Beilere vil indfinde sig: "En nittenaarig smuk og dannet Dame ønsker at indlade sig i Ægteskab med en ung og smuk Mandsperson af en dannet Familie. Om han ei selv er Eier af nogen Formue paasees ikke, da hun selv er i Besiddelse af 40,000 Rbd. Uden at være udmærket smuk nytter det ikke at melde sig. De herpaa Reflecterende bedes at aflægge en forseglet Billet mærket Kjærlighed paa dette Blads Contoir, hvori Navn og Stand samt Opholdsted er angivet."
Viborger Samler, 1840-01-27
Holsteen. J det Eutinske, har man fundet to Mennester ihielfrosne. De Ulykkelige vare en Jødekone med sit Barn, hvilket sidste fandtes omslynget af Moderens stivnede Arme.
Viborger Samler, 1840-01-27
Rendsborger=Ugeblad gjendriver nu det Rygte, at en Fest for Grev Geert skulde i Rendsborg være høitideligholdt samme Dag som Efterretningen og Kongens Død ankom dertil. Festen var vel ansat til hiin Dag; men da Sørgebudskabet ankom, blev den udsat. Horsens. Lundum Mølle, 3/4 Miil herfra Byen, er i disse Dage solgt af Hr. Forligelsescommissair Frich til Hr. Oliemøller Schytte hersteds for 20,000 Rbd.
Viborger Samler, 1840-01-27
Aalborg, 24de Jan. Ved den idag afholdte Borgersamling blev Forslaget og Jndkjøb af Hr. Kjøbmand Gjødwads Gaard til Arrester forkastet med 140 mod 11 Stemmer. (Ab. A.)
Viborger Samler, 1840-01-27
Hobroe, 22de Jan. J Voldstrup Mølle her ved Byen hændte sig for et Par Dage siden det ulykkelige Tilfælde, at Svenden - da han, for at eftersee noget paa Møllens Vandhjul, var steget ned i Vandgangen – gled ned med Fødderne og fulgte det underløbne Vand ind under Hjulet, hvor han i Øieblikket knustes. (Ab. A.) Randers, 22de Jan. J den herværende Collection for Tallotteriet har en Kromand her i Nærheden, der ifjor vandt 500 Rbd., atter iaar vundet en Terne, dengang paa 1000 Rbd., paa de selvsamme Numere, som i f. A. (Ab. A.)¬
Viborger Samler, 1840-01-27
J Tirsdags Aftes, i et ellers tykt Mørke, have flere Veifarende og navnligen tre Ridende, som fra ligesaamange forskjellige Kanter ankom til Randers, i nogen Afstand fra Byen bemærket lysende Gnister paa Spidsen af deres Hestes Ører, ja den ene Rytter iagttog end- ogsaa dette sælsomme Phænomen paa Enden af sin Ridepidsk, naar han bevægede denne i Luften. Det vilde være interessant at erfare, om denne Luftens electriske eller phosphoriske Svangerskab ogsaa er bemærket andensteds. Af Ribe Avis erfarer man, at det der lynede samme Aften stærkt i Vesten, hvilket ogsaa skal være seet her i Byen. (Rd. Av.)
Viborger Samler, 1840-01-27
Randers Fjord er nu, efter de senere Dages stærke Tøbrud og Storm, der i Nat (25de Jan.), henimod Morgenstunden især var voldsom, gaaet op, saaledes at Seiladsen nu igjen skal være fri lige til Udbyhøi. (Rd. A.)¬
Viborger Samler, 1840-01-27
AVERTISSEMENTS. J afgangne Landvæsenscommissair Boserups Sted er valgt til Medlem af Directionen for Holstebroe og Omegns Sparekasse Forvalter Jespersen til Moesgaard, hvilket herved bekjendtgjøres. Holstebroe og Omegns Sparekassedirection, den 21de Januar 1840. S. A. Fielstrup. T. Smith. Ove Krarup. J. Dahl. H. F. Petersen. 5. Faber.
Viborger Samler, 1840-01-27
Skifte-Jndkaldelse. Fredagen den førstkommende 14de Februar, Formiddag Kl. 10, bliver paa Viborg Raadhuus foretaget Skiftesamling i Dødsboet efter Raadmand Bager, hvortil Boets Vedkommende herved, overeensstemmende med Forordningen 21de April 1821, indvarsles at møde, for at fremme hvad de maatte ansee fornødent, forinden Boet optages til Slutning. Viborg, den 3die Januar 1810. Holm, constitueret.
Viborger Samler, 1840-01-27
Hos Boghandler Kabell faaes: Practisk Regnebog for Almueskolerne, udgivet af L. Jacobsen. Er mplaret sælges indb. for 4 Mk. 4 s. Fremgangsmaaden, denne Bog – det gode Forraad vist valgte og paa rigtige Steder anbragte Stykker – de let fattelige og nyttige Tabeller over Mynt, Maal og Vægt – Faciterne i en tilhørende særskilt Bog, hvilket sidste gjør den vel skikket ogsaa til Brug ved Hovedregning - synes alt at tale for, at den maa egne sig til Skolebog. For Tabellernes Skyld kan Bogen ogsaa være til Nytte for Handelstanden.
Viborger Samler, 1840-01-28
No. 16. 68 Aarg. Kongelig allern, privilegeret.
Viborger Samler, 1840-01-28
Stiftolidende. Liborg. Forsendes med Brevposten i Danmark og Hertugdømmerne. StrassernemmeræsenTirsdagen den 28de Januar 1840. Denne Tidende redigeres af Adjunct Reiss og H. Wissing, og udgives 4 Gange ugentlig fra Sidstnævntes Officin.
Viborger Samler, 1840-01-28
Udenlandske Efterretninger. Storbritannien og Jrland. London, den 17de Januar. J Underhuset androg Cavendish paa Takadressen, og understøttedes af Sir Sommerville. Sir Robert, Jnglis dadlede især, at Throntalen ikke udtrykkelig havde omtalt, at Dronningens tilkommende Gemal hørte til en protestantisk Familie. Lord Palmerston søgte at vise, hvor unødvendigt det var at henvise til Dronningens tilkommende Gamals Protestantisme, da man dog maatte forudsætte, at der ved Valget var taget Hensyn til Landets Love, der kun tillade en Forbindelse med en protestantisk Prinds.
Viborger Samler, 1840-01-28
Sir Robert Peel erklærede, at da det var Skil og Brug, at intet Amendement foresloges til en Adresse om en Throntale, der anmeldte Souverainens forestaaende Formæling, vilde han ikke foreslaae et Amendement; men han maatte dadle, at Throntalen ikke indeholdt noget om Jamaica og om Underhandlingerne angaaende Slavehandelens Afskaffelse i Portugal. Efter nogle Oplysninger, som Ministrene Lord Palmerston og Lord John Russell meddeelte, antoges Adressen eenstemmigen. J Overhuset, hvor Toryerne vare visse paa deres Seier, foreslog Hertugen af Wellington, at Prinds Albrecht skulde betegnes i Adressen som protestantisk Prinds; Lord Melbourne søgte forgjeves at godtgjøre Unødvendigheden af dette Udtryk. Jøvrigt antoges Adressen,
Viborger Samler, 1840-01-28
Endelig har man erholdt Efterretninger om den nordamericanske Fristats Præsidents Budskab til Kongressen, Van Buren erklærer at ville vedblive med Metalpengesystemet, og ikke at tilstaae Bankerne nogensomhelst Concession. Af Finantssecretairens Beretning sees, at Supplementar-Crediten for Aaret 1840 beløber sig til 18 Mill. Dollars. Denne Efterretning har virket skadeligt paa Pengemarkedet i New-York.
Viborger Samler, 1840-01-28
Fra Canada berettes, at begge Legislaturhuse i Øvre-Canada have antaget Beslutningerne om begge Provindsers Gjenforening.
Viborger Samler, 1840-01-28
Sir A. Buller, en Tory, har til den 28de Jan. anmeldt i Underhuset en Motion af det Jndhold, at Huset skal erklære, at Ministeriet hverken besidder Parlementets eller Landets Tillid i Almindelighed. Saaledes ville endnu for Dronningens Formæling, de tvende Partier kunne maale deres Kræfter med hinanden. Frankerig. J sit Svar paa Adressen for de Deputerdes Kammer sagde Kongen: "Deres loyale og patriotiske Hengivenhed er mig et nyt Pant paa den Bistand, min Regjering vil finde hos Dem for at befordre Landets sande Jnteresser, uadskillige fra den øverste Statsauctoritets Rettigheder og lovlige Overvægt (ascendant legal de Fautorite). Af Dem, mine Herrer, venter jeg dette Sindelag, og jeg takker Dem derfor med fuldt Hjerte og fuld Tillid til Fædrenelandets Fremtid.
Viborger Samler, 1840-01-28
Fra Toulon meldes under 12te Januar: Gen. Lieutenant Schramm, der er afseilet til Algier, skal indtage den fra Africa tilbagevendte Gen. Rulhieres Plads. Admiral Rosammel har begivet sig ombord paa Linieskibet, Marengo, hvor han heiser sit AdmiralsflagMadrider-Blade publicere et Decret, hvorved Gen. Ribero udnævnes i Stedet for Espartero til GeneralCapitain over de baskiske Provindser og tillige til Vicekonge af Navarra.
Viborger Samler, 1840-01-28
En Skrivelse fra Mas de las Matas, Espartero's Hovedqvarteer, melder, at Cabrera befinder sig meget bedre, og at han allerede er bragt tilbage til Morella. En i Constitutionel meddeelt Skrivelse fra Bayonne vil vide, at Espartero har formelig protesteret imod det franske Cabinets Paastand at have medvirket til Afslutningen af Tractaten til Bergara, samt at han navnligen ved at læse Ministeren Dufaures Erklæring: "Marschal Soult har med sine Raad understøttet Gen. Esparterolvar udbrudt i den heftigste Vrede. Kort derefter skal Linage atter have affattet et politisk Brev, hvori den Roes, der ydes den engelske Regjering, stilles imod en bitter Dadel over det franske Cabinets Politik, En fransk Avis vil vide, at den spanske Regentinde Dronning har isinde at sende Gen. Espartero til London for at complimentere Dronning Victoria i Anledning af hendes Formæling; man vilde paa denne Maade fjerne den indflydelsesrige Feltherre fra Spanien, Capt. Valle af Pariser-Nationalgarden, Ordfører forden politiske Demonstration til Fordeel for Valgreformen, er i to Maaneder suspenderet fra sin Post som Capt. i Nationalgarden. Fire andre Capitainer og 7 Lieutenanter have af egen Drift anmeldt sig for Præfecturet, og saaledes lettet Undersøgelsen.
Viborger Samler, 1840-01-28
Regjeringsbladene indeholde omstændelige Efterretninger og Urolighederne i Foix. Anledning til Tumulten gav en af Mairen udstedet og af Jndenrigsministeren sanctioneret befaling, ifølge hvilken der af visse Slags Qvæg skulde erlægges en ny Afgift til Bedste for Communekassen. Tre Barrierer vare opreiste paa Markedspladsen ved Foix og besatte med nogle Opkrævere, Stads sergeanter, Gendarmer og Soldater, hvilke angrebes af nogle Hundrede Bønder, væbnede med Knipler. Auctoriteterne og Soldaterne maatte flygte, Barriererne ødelagdes, og Bønderne bleve i Besiddelse af Pladsen. Underrettet herom, samlede Præfecten Mairen, Procureuren og Officiererne af det 13de Linieregiment, hvilke ledsagedes af den omtrent 100 Mand stærke Garnison og to Afdelinger af Gendarmer. Forgiæves søgte Præfecten at holde en Tale til Folket; han modtoges med vilde Skrig og en Hagl af Stene. Han fik 2 Saar; de andre Embedsmænd og Officiererne gik det ikke bedre. Tumultuanterne, henimod 6000 Md. stærke, omringede den lille militaire Skare og Præfecten, der tre Gange havde formanet til Rolighed, gav nu Soldaterne befaling at gjøre deres Pligt. Soldaterne, der havde ladet deres Geværer, dreve Folket tilbage. Militairet begav sig derefter til Præfecturet og senere til Casernen. Caffehusene lukkedes, Gendarmer og Tropper hentedes fra Nabostæderne. Fra Mairiethentedes til Casernens Beskyttelse 500 Geværer og 2 Kanoner. Senere er Roligheden ikke afbrudt. Præfecten, Mairen, Politie=Commissairen, en Bataillonschef, 1 Lieutenant, 12 Underofficierer og Soldater ere saarede, saavelsom 1 Capitain, 1 Lieutenant, 2 Brigaderer og 6 Md. af Gendarmerne. Rebellerne havde 9 Døde og 18 Saarede, J det sydlige Tydskland har man ved Aarets Slutning endnu havt den blide Sommer, der vedvarede endnu hen i Januar. En sand Foraarsluft, Sommerfugle, Sværme af Mog og 8 Graders Varme havde forhøiet Juleglæderne. Ja i det Würtembergske steg Middagsvarmen i Januar endog til 14 Grader; man faae Blomster i Haverne, Knopper paa Træerne, Hjorderne paa Græsgangene og man plukkede - Jordbær. Fra Schweiz meldes det samme. – J Athen i Grækenland har man i Julen ikke kunne holde det ud for Hede. Man havde i Skygge 19 Graders Varme.
Viborger Samler, 1840-01-28
Jndenlandske Efterretninger.
Viborger Samler, 1840-01-28
Kjøbenhavn, den 25de Januar. Jgaar var Middags-Galla-Taffel hos Hs. Maj. Kongen. De for Øieblikket sig her opholdende Gesandter fra de Keiserlige Russiske, Oldenborgske, Mecklenborg-Schwerinske og Mecklenborg-Strelitzske Hoffer, spiste ved det Kongl. Taffel. Hs. Majestæt udbragte over Taffelet Skaaler for Keiseren og Keiserinden af Rusland, for Storhertugen af Oldenborg og for Hertugerne af Mecklenborg-Schwerin og Mecklenborg-Strelitz. (Berl. Tid.)
Viborger Samler, 1840-01-28
Hans Majestæt har udnævnt Kronprindsen af Preussen, Friederich Wilhelm, til Ridder af Elephanten. Det er overdraget Baron Rumohr at være Overbringer af denne Orden. (S. Bl.) Oberstlieutenant, Prinds Ludvig til BentheimSteinfurt er under 23de allernaadigst udnævnt til Oberst og er bestemt til at afgaae i en speciel Mission til St. Petersborg. (S. Bl.)
Viborger Samler, 1840-01-28
Generallieutenant Fyrst Labanof=Rostowsky er udnævnt til Storkors af Dannebrog. (S. Bl.)